PR टीम का दावा- पहनने के बाद 76 करोड़ कीमत बढ़ी, फैशन एक्सपर्ट बोले- नेकलेस फेक है
Urvashi Rautela Wears a Rs 276 Crore Crocodile Necklace - PR Team Claims Price Surge कांस फिल्म फेस्टिवल में उर्वशी ने अपने लुक से खूब सुर्खियां बटोरीं। इवेंट को ओपनिंग डे पर एक्ट्रेस ने अपने आउटफिट के साथ मगरमच्छ के आकार का नेकलेस पहना।
कांस फिल्म फेस्टिवल में उर्वशी ने अपने लुक से खूब सुर्खियां बटोरीं। इवेंट को ओपनिंग डे पर एक्ट्रेस ने अपने आउटफिट के साथ मगरमच्छ के आकार का नेकलेस पहना। हालांकि, उसे नकली बताया गया, जिसके बाद उर्वशी सोशल मीडिया पर खूब ट्रोल हुईं। वहीं अब उर्वशी की PR टीम ने दावा किया है कि उर्वशी के इस नेकपीस की कीमत 200 करोड़ रुपए से बढ़कर 276 करोड़ रुपए हो गई है।
बता दें कि उर्वशी के इस चर्चित नेकलेस में दो मगरमच्छ जुड़े हुए है। एक्ट्रेस ने पोस्ट में बताया कि यह कार्टियर ब्रांड का है, जिसे मोनिका बेलुची ने 2006 में कांस फिल्म फेस्टिवल के दौरान पहना था।
क्रोकोडाइल नेकपीस की कीमत 276 करोड़ रुपए हो गई
उर्वशी की PR ने पोस्ट शेयर किया, जिसमें उन्होंने लिखा- ‘उर्वशी रौतेला द्वारा पहने गए ओरिजिनल क्रोकोडाइल नेकपीस की कीमत 200 करोड़ से बढ़कर 276 करोड़ रुपए हो गई है। यह नेकलेस उर्वशी की दृढ़ता को दर्शाता है। यह नेकलेस उस चैलेंज और सक्सेस का भी प्रतीक है, जिसे महिलाओं इस सोसाइटी में फेस करती हैं।’
फैशन एक्सपर्ट अरुंधति डे का दावा, उर्वशी के नेकलेस को बताया नकली
अरुंधति डे शेठ एक ज्वेलरी एक्सपर्ट हैं, जिन्होंने आरोप लगाया है कि उर्वशी ने ओरिजिनल नेकलेस नहीं पहना था। अपने इंस्टाग्राम पोस्ट पर अरुंधति ने लिखा- ‘मैं आम तौर पर इस लुक से बेहद कंफ्यूज हूं। हालांकि, सभी व्यक्तिगत भावनाओं को एक तरह रखते हुए मुझे जानना है कि किया उन्होंने ओरिजिनल कार्टियर मारिया फेलिक्स का मगरमच्छ वाला नेकलेस पहना है? इन बालियों को किसने डिजाइन किया है? जानने की सख्त जरूरत है।’
अरुंधति ने शेयर की असली नेकलेस की तस्वीर, हरकत को शर्मनाक बताया
इसके अलावा ज्वेलरी एक्सपर्ट अरुंधति ने एक और स्टोरी शेयर की, जिसमें उन्होंने नेकलेस के ओरिजिनल पीस की तस्वीरें शेयर कीं।
एक्सपर्ट ने लिखा- ‘फ्रांस में कांस जा रहे थे। यह कार्टियर का घर है, फिर भी आपने ऐतिहासिक नेकलेस की एक घटिया और बदसूरत कॉपी पहनी। आप कथित तौर पर हमारे देश का प्रतिनिधित्व कर रहे हैं और आप असली कपड़े पहनने का नाटक कर रहे हैं। इस पीस जल्दबाजी में तैयार किया गया। शर्मनाक, ऐसा लगता है आपने कोई होमवर्क नहीं किया है। हम सबसे खास खजानों और गहनों की भूमि हैं, जो वह पहन सकती थीं। यह वाकई शर्मनाक और दुखद है।’
उर्वशी ने ट्रोलिंग पर दी थी सफाई, बताया था नेकलेस को मास्टरपीस। 
इससे पहले ब्रूट इंडिया को दिए एक इंटरव्यू में उर्वशी ने सोशल मीडिया पर ट्रोल किए जाने पर अपना रिएक्शन दिया था। उन्होंने कहा- ‘जिन लोगों के पास सही जानकारी नहीं है, वो लोग ही हार के बारे में अजीबोगरीब कमेंट कर रहे हैं। लेकिन जो लोग उस ज्वेलरी के इतिहास के बारे में जानते हैं, उन्हें पता है कि यह एक प्रसिद्ध नेकपीस है। वो निश्चित रूप से मगरमच्छ के हार के प्यार में पड़ जाएंगे।’
उन्होंने आगे कहा- ‘वाकई यह एक बहुत ही प्रसिद्ध नेकलेस है। आपको इसके बारे में पढ़ना होगा। यह बहुत ऐतिहासिक है। वास्तव में, मुझे इसके बारे में पता नहीं था। लेकिन मुझे पता चला कि इसे मोनिका बेलुची ने कांस 2006 में पहना था। मुझे इस बारे में बिल्कुल अंदाजा नहीं था।’